stanford-oval/wikipedia huggingface dataset:
בית החולים אסותא רמת החייל
המבנה החדש

ב-12 במאי 2009 אוחדו בית החולים אסותא תל אביב ואסותא פתח תקווה ופעילותם הועברה למבנה חדש ומודרני באזור תעשייה עבר הירקון. הבניין החדש תוכנן על ידי אדריכלים קנדים וישראלים, והוא עשוי מבסיס בגוון אדום וממגדל אפור-לבן. בבסיס שוכנות היחידות הרפואיות השונות, ובהן רדיולוגיה, דיאליזה, דימות, מרפאות החוץ, טיפול נמרץ, ואילו המגדל נועד בעיקר למחלקות האשפוז. כבניין חדש ומודרני יושמו בו מספר חידושים, כמו מסלולים נפרדים לציוד מזוהם ולציוד סטרילי והפרדת המעליות לשירות הקהל הרחב מאלה המשרתות את ציבור החולים. השירותים למאושפזים כוללים שירותים רבים המקובלים בבתי מלון, ולרשותם פועל גם מרכז עסקים לגלישה באינטרנט ולמשלוח פקסים, בית תפילה לבני כל הדתות, ושירות אינטרנט אלחוטי בכל שטח בית החולים.
בשנת 2020 נחנך מגדל המרפאות והמכונים, הכולל 13 קומות שבהן ממוקמים בין השאר: יחידת בריאות השד, היחידה לבירור מהיר, מכון פיזיותרפיה, מי שפיר, בנק הזרע, ואודיטוריום חדשני ומרהיב.
הערות שוליים

תבנית:הערות שוליים
תבנית:בתי חולים בישראל
↑  על פי "אסותא" מקום מרפא חדש, דבר, 20 באוקטובר 1935 הרעיון היה של הראל (אז הירשוביץ). לעומת זאת, דורון נידרלנד, ‏השפעת הרופאים - העולים מגרמניה על התפתחות הרפואה בארץ ישראל (1933–1948), קתדרה עמ' 157 מייחס את הרעיון לבנו חיות
החזית הדרומית של מבנה בית החולים אסותא רמת החייל
מקוק רזוס

| מקוק רזוס |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: פרימטים
תת־סדרה:: בעלי אף יבש
משפחה:: קופים בעלי זנב
סוג:: מקוק
מין:: מקוק רזוס
שם מדעי
 Macaca mulatta ‏צימרמן, 1790
תחום תפוצה


מקוק רזוס בהונג קונג.
מקוק רזוס בהודו.
מקוק רזוס (שם מדעי: Macaca mulatta) הוא מין של קוף מהסוג מקוק הנפוץ בטבע בהודו, בנגלדש, פקיסטן, בורמה, תאילנד, אפגניסטן, דרום סין ובאזורים נוספים בדרום-מזרח אסיה ולמעשה הוא בעל הטווח הגאוגרפי הרחב ביותר מבין הקופים האמיתיים. זהו גם אחד מהקופים המוכרים ביותר והמוכר ביותר מבין המקוקים.
משמעות שמו הוא על שם המלך רזוס מתראכיה (אנ'), דמות מאיליאדה שניתן בידי החוקר הצרפתי ז'אן-בטיסט אודבר מבלי להעניק משמעות לשם. את שמו המדעי קיבל ב-1780 בידי החוקר הגרמני אברהרד אאוגוסט וילהלם פון צימרמן (אנ').
מאפיינים

גובהם הממוצע של זכרים בוגרים הוא כ-53 ס"מ ומשקלם הממוצע 7.7 ק"ג. הנקבות קטנות יותר, גובהן הממוצע 47 ס"מ ומשקלן 5.3 ק"ג. מקוק זה הוא חום או אפור, פניו ורודים ולרוב אין עליהם פרווה. אורך זנבו בינוני ועשוי לנוע בין 20.7 ל-22.9 ס"מ. אורך חייו יכול להגיע עד 25 שנה.
התנהגות

המקוק הוא אוכל כל אף שהוא ניזון בעיקר מעלים, מחטי אורן ושורשים והוא מגוון בבשר, דבש, ביצים, חרקים וחיות קטנות שהוא צד. הם שותים לרוב טיפות מעלים. לעיתים הם מאחסנים זמנית מזון בלחיים הרחבות.
מקוק רזוס סתגלני יחסית למקום המחיה, ומסוגל לחיות הן במישורים והן בהרים עד לגובה של 3,000 מטר, ובתנאי אקלים שונים מאקלים חם ויבש המצוי במדבריות ועד לאקלים קר שבו הטמפרטורה עשויה לרדת אל מתחת ל-0 מעלות צלזיוס.
כקופי מקוק אחרים הם חיים בקבוצות היכולות לכלול עד 200 פרטים, אך גודלה הממוצע של קבוצה יהיה לרוב כ-20 פרטים. הנקבות עשויות לעלות על כמות הזכרים ביחס של 4:1. לקבוצות עשוי להיות אזור קבוע שבו הם ישנים, אולם הן לא טריטוריאליות, ומרחב של קבוצה אחת עשוי לחפוף מרחב של קבוצה אחרת. קופי מקוק ידועים כקולניים, וכאשר יגלו מזון הם עשויים להודיע על כך בקולות לשאר הקבוצה.
מחזור הווסת של הנקבות הוא כל כ-28 יום. הזדווגותם לא מוגבלת לעונה מסוימת. ההיריון נמשך 135-194 יום ובסופו מומלט לרוב צאצא יחיד במשקל של בין 400 ל-500 גרם. האם מניקה את הצאצא במשך כשנה. נקבות מגיעות לבגרות מינית בגיל שלוש. הזכרים מגיעים לבגרות מינית בערך גיל ארבע, ולרוב עוזבים אז את הקבוצה שבה נולדו. משך חייו של זכר בשבייה 15-20 שנה, ושל נקבות 20-25. בטבע לרוב אין הם עוברים את גיל 15.
בתרבות

מקוקי רזוס לאורך הודו וסביבתה התרגלו לחיים לצד האדם, מה שגורר עלייה גדולה במספרם בטבע. יחסם עם האדם מורכבים מאוד, החל מדו-קיום שליו יחסית עד לסכסוכים קבועים. במקרים רבים מקוקים עוברים לערים הגדולות, למשל לדלהי ועוד ערים בהודו לאחר שהיערות סביבם נכרתים או מנהלים חיים בזיזה של יבולים חקלאיים. קרבתם לאדם, נוסף על העובדה שהם קדושים להינדים ומוגנים מציד ואף מואכלים במספר מקדשים מעלה את הסבירות שיתקפו אנשים. מספר להקות מקוקים עובדות כמו כנופיות שודדים ומחפשים הזדמנויות לחטוף מזון לאנשים ואף נכנסים לבתים. הבר גם גורם לנשיכות ופציעות אחרות ובמספר מקרים העימותים נגמרו במוות של תינוק שנחטף ב-2018 באודישה ונמצא מת. תקיפה נוספת הובילה לנפילתו למוות של סגן ראש עיריית דלהי Surinder Singh Bajwa (אנ'), במהלך עימותים. עם זאת באזורים אחרים המקוקים נמנעים מתקיפה וקרבת יתר לאנשים, אף שעדיין מתקרבים לערים הגדולות.
מקוקי רזוס גם מגודלים לעיתים קרובות בשבייה ונעשה בו שימוש נרחב במסגרת מחקרים רפואיים וביולוגיים. משמו נגזר גורם רזוס (Rhesus factor) הידוע גם כפקטור RH, שהוא אחד המרכיבים בדם שעל פיו ניתן להגדיר סוג דם. במקוק רזוס נעשה שימוש גם במסגרת הניסוי המפורסם של הארי הארלו, אם המגבת ואם התיל.
במהלך שנות החמישים והשישים של המאה ה-20 צבא ארצות הברית, חיל האוויר האמריקני ונאס"א שיגרו קופי רזוס לחלל החיצון. גם ברית המועצות שיגרה לחלל קופי רזוס במסגרת תוכנית ביוקוסמוס.
בינואר 2000 היה מקוק רזוס הפרימט הראשון ששובט, עם לידתה של טטרה. בינואר 2001 נולד ANDi, קוף רזוס שעבר תהליך של הנדסה גנטית, והיה הפרימט הטרנסגני הראשון. ANDi נשא שני גנים זרים שמקורם ממדוזות.
ב-2007 הסתיים תהליך ריצוף הגנום של מקוק רזוס, שהיה הפרימט הלא-אנושי השני שהגנום שלו רוצף. המחקר הראה כי האדם ומקוקי רזוס חולקים 93% מרצף ה-DNA שלהם, ובעלי אב קדמון משותף מלפני כ-25 מיליון שנה.
תת-מינים

למקוק רזוס מספר תת-מינים:
Macaca mulatta mulatta
Macaca mulatta villosa
Macaca mulatta vestita
Macaca mulatta lasiota
Macaca mulatta sanctijohannis
Macaca mulatta brevicauda
הערות שוליים

↑  מקוק רזוס באתר הרשימה האדומה של IUCN
↑  אביב חדש - כרך 12 מקוקים פסקה מקוק רזוס עמוד 25 לקריאה ישירה
| --- | --- |
בקרת זהויות :  NLI: 987007536455505171  BnF: cb11972189n (data)  GND: 4133094-8  LCCN: sh85113626  NDL: 00575682
היכל התהילה של כדורסל הנשים

חזית ההיכל
היכל התהילה של כדורסל הנשים (באנגלית: Women's Basketball Hall of Fame) הוא היכל תהילה שכולל מוזיאון, הממוקם בעיר נוקסוויל שבטנסי, ארצות הברית. מונצחים בו אישים שתרמו לכדורסל הנשים ברחבי העולם, בהם כדורסלניות, מאמנים, שופטים ותורמים אחרים. החברוּת בהיכל אינה מוגבלת לנשים בלבד, אך הגברים הכלולים בו הם מיעוט; עד וכולל מחזור 2020 (אשר יונצח ביוני 2021) מוצגים בהיכל 178 חברים בסך הכול, בהם 155 נשים ו-23 גברים.
בשנתיים הראשונות של טקס הצגת החברים החדשים, 1999 ו-2000, הצטרפו להיכל 25 ו-24 חברים, בהתאמה, ומאז 2001 נוספים בכל שנה בין 6 ל-10 חברים. ההיכל עצמו נבנה בתוך הקמפוס של אוניברסיטת טנסי, כהוקרה לקבוצת כדורסל הנשים של האוניברסיטה; הקבוצה זכתה ב-8 אליפויות ליגת המכללות תחת המאמנת פט סאמיט, הנחשבת לאחת ממאמנות כדורסל הנשים הטובות בהיסטוריה.
הקטגוריות בהן נבחרים החברים בהיכל הן: "שחקנית", "שחקנית ותיקה", "שחקנית בינלאומית", "מאמן", "מאמן ותיק", "שופט" ו"תורם". כמו כן מעניק ההיכל מאז שנת 2010 את פרס "סוללות הדרך" ("Trailblazers of the Game") לקבוצות או ליגות אשר תרמו להתקדמות ולהצלחה של כדורסל הנשים בעולם.
ראו גם

היכל התהילה של הכדורסל
היכל התהילה של כדורסל המכללות
הערות שוליים

1 2  חברות היכל התהילה לפי שנה, באתר הרשמי
↑  בגיל 64 - פט סאמיט הלכה לעולמה, באתר ynet, 28 ביוני 2016
ערך זה הוא קצרמרבנושא כדורסל ובנושא אצטדיונים ומתקני ספורט. אתם מוזמנים לתרום לוויקיפדיה ו.
בית החולים אסותא באר שבע

| --- | --- |
אין תמונה חופשית
 מאפייני הארגון
 סוג:  בית חולים פרטי
 בעלים:  אסותא מרכזים רפואיים
 היסטוריה
 תאריך ייסוד:  1988 
 שירותים
 אתר רשמי
 גאוגרפיה
 כתובת:  שדרות יצחק רגר 33
 מיקום:  "מגדל 7",  באר שבע, ישראל ישראל
 קואורדינטות:  31°14′42″N 34°47′49″E﻿ / ﻿31.2450748°N 34.796817°E﻿ / 31.2450748; 34.796817
  מפת מיקום  מפה דינמית   (למפת באר שבע מוגדלת) בית החולים אסותא באר שבע  (למפת באר שבע רגילה) בית החולים אסותא באר שבע  (למפת צפון הנגב רגילה) בית החולים אסותא באר שבע  (למפת צפון הנגב מוגדלת) בית החולים אסותא באר שבע    he בית החולים אסותא באר שבעhe בית החולים אסותא באר שבעמפת  __ באר שבע  __ עומר  __ תל שבע  __ שגב שלום  __ לקיה [‌למפה דינמית של צפון הנגב‌]מצפון, ממזרח ומערב: __ מועצה אזורית בני שמעון ממזרח: __ מועצה אזורית אל קסום, __ מיתר מדרום: __ מועצה אזורית מרחבים tabBackground:;tabBorder:#aaa;defaultTab:0;
 
בית החולים אסותא באר שבע הוא בית חולים בבעלות אסותא מרכזים רפואיים השייכת למכבי שירותי בריאות. זהו הסניף הדרומי ביותר של הרשת. בית החולים נמצא ב"מגדל 7" בשדרות יצחק רגר.
היסטוריה

בית החולים אסותא באר שבע הוקם בשנת 1988. בראשיתו הייתה בו מרפאה כירורגית קטנה בלבד בה בוצעו פעולות ניתוחיות קטנות ובינוניות.
מבנה בית החולים הנוכחי שוכן בחלקים מ"מגדל 7" על שטח של כ-5,000 מ"ר וכלל 3 חדרי ניתוח וחדר פעולות אחד. בנוסף היו בו שתי מחלקות אשפוז, אחת מהן לאשפוז יום.
בבית החולים מבוצעים מדי שנה כ-12,000 ניתוחים לכ-150,000 מטופלים ופועלים בו כ-140 רופאים מנתחים מומחים.
היסטוריה > מבנה חדש

בית החולים צפוי לעבור למבנה חדש ברחוב חיים יחיל בסמוך לתחנת הרכבת המרכזית בעיר שבנייתו החלה בשנת 2021.
שטח המבנה החדש עומד על כ-17,000 מ"ר, כולל 7 קומות עיליות וקומה תת-קרקעית לחניון ושירותים לוגיסטיים.
באגף הכירורגי נבנו ארבעה חדרי ניתוח ולצידם מחלקות התאוששות, אשפוז ושירותים תומכים כמו מעבדה רפואית ובנק דם. המרכז יכלול שירותי רפואה במגוון תחומים בהם מכון הלב, מכון גסטרואנטרולוגיה, עיניים, פוטותרפיה, מעבדת שינה, טיפול בכאב, גינקולוגיה ומי שפיר כולל ועדה לאישור הפסקת היריון ומרפאה לטיפול בהשמנת יתר. במרכז יטופלו מרבית תחומי הכירורגיה האשפוזית למעט נוירוכירורגיה וניתוחי לב.
אגף ההדמיה יכלול מכוני דימות אולטרה סאונד, MRI, מכשיר CT, ממוגרפיה, רפואה גרעינית ובדיקת צפיפות עצם.
בדומה לבית החולים סורוקה, המבנה תוכנן לעמידות בפני מתקפת טילים.
המרכז צפוי להיפתח לציבור לאחר סיום בנייתו בתחילת 2025.
עדן גולן

| --- | --- |

גולן ב-2024
 לידה:  5 באוקטובר 2003 (בת 21) כפר סבא, ישראל 
 מוקד פעילות:  ישראל ישראל
 תקופת הפעילות:  מ-2015
 עיסוק:  זמרת-יוצרת • רקדנית • מפיקה מוזיקלית
 סוגה:  פופ
 שפה מועדפת:  עברית, אנגלית, רוסית
 www.edengolan.com
 פרופיל ב-IMDb
 
עדן גולן בחזרה הגנרלית לגמר האירוויזיון
עדן גולן (נולדה ב-5 באוקטובר 2003) היא זמרת-יוצרת ומפיקה מוזיקלית ישראלית; זוכת העונה העשירית של "הכוכב הבא לאירוויזיון" ונציגת ישראל באירוויזיון 2024 עם השיר "Hurricane", שהגיע למקום החמישי בתחרות.
ביוגרפיה

גולן נולדה וגדלה בכפר סבא לאדי ואולגה גלגולב, שבהמשך עיברתו את שמם לגולן. הוריה ממוצא לטבי ואוקראיני. מגיל שלוש וחצי ועד גיל שבע התאמנה בהתעמלות אמנותית והשתתפה במספר תחרויות שונות. בגיל חמש וחצי, בסוף שנת 2009, עברה עם משפחתה למוסקבה לצורך עסקיו של אביה. לימים סיפרה כי המעבר הזה היה קשה מאוד עבורה. לדבריה, החברה הרוסית לא קיבלה אותה. בגיל תשע החלה ללמוד פיתוח קול.
בשנת 2014 התמודדה בתחרות "הגל החדש ג'וניור 2014" (רו') שהתקיימה בארטק שבחצי האי קרים, שטח שנכבש באותה שנה על ידי רוסיה. באותה תחרות התמודדה גם הישראלית אמילי קופר. בשנת 2015 השתתפה בתחרות לבחירת הנציג הרוסי לאירוויזיון הילדים 2015, עם השיר "Schastye" אך הגיעה למקום החמישי ולא נבחרה.
בשנת 2018 השתתפה בעונה החמישית של "The Voice Kids Russia". בשלב האודישנים ביצעה את "Love on the Brain" של ריהאנה, ובחרה את פלאגיה לשמש עבורה כמנטורית. במרוצת הזמן העפילה לשלב הגמר, שם הודחה ולא דורגה בשלושת המקומות הראשונים. לאחר התוכנית נועד עמה מפיק רוסי, שהתרשם מיכולותיה וצירף אותה ללהקת פופ-בנות במוסקבה בה השתתפה במשך שנתיים.
גולן שבה לישראל בגיל 18 בתחילת שנת 2022. באותה שנה, פרסמה את סינגל הבכורה שלה, "Ghost Town", שיתוף פעולה עם המפיק הליטאי לאקי לוק, שצבר כ-700 אלף השמעות בספוטיפיי. ב-30 בדצמבר פרסמה את "Let Me Blow Ya Mind" עם TYMMA.
ב-2023 הוציאה לאור שני שירים: "Taxi" ו-"Dopamine". באותה השנה השתתפה בפרק סיום העונה השנייה של תוכנית המציאות "רואים את הקול" והודחה בסיבוב הראשון, בשלב הרושם הראשוני. באותה שנה הופיעה גם כרקדנית בקליפ לשיר "תיק קטן" של נס וסטילה.
בסוף שנת 2023 השתתפה בעונת העשור של "הכוכב הבא לאירוויזיון". בעת האודישן שלה, בו ביצעה את "Rise Up" של אנדרה דיי, לראשונה בתולדות התוכנית, צברה ציון של 100%. היא הגיעה לגמר התחרות ובחלקו הראשון של מופע הגמר, ביצעה את "I Have Nothing" של ויטני יוסטון, ומאוחר יותר את "I Don't Want to Miss a Thing" של להקת אירוסמית'. היא דורגה במקום הראשון, ונבחרה לייצג את ישראל באירוויזיון 2024.
ב-10 במרץ 2024 נחשף השיר "Hurricane", איתו ייצגה גולן את ישראל באירוויזיון 2024 בשוודיה. גולן התחרתה בחצי הגמר השני של האירוויזיון והעפילה לגמר. בהמשך הופיעה בגמר והגיעה למקום החמישי. במאי, ימים ספורים לאחר התחרות, החלה לשמש כפרזנטורית של חברת "נטורל פורמולה" ושל רשת פוקס. ביוני השתתפה במצעד ההצדעה לישראל בניו יורק, כאורחת הפדרציה היהודית של ניו יורק, לצד ראש העיר אריק אדמס.
בספטמבר 2024 גולן סיפרה כי היא מתכוננת להתגייס לצה"ל לאחר שדחתה את גיוסה בעקבות מגוריה במוסקבה והשתתפותה באירוויזיון. באותו החודש, הוציאה גולן את הסינגל "Older". ב-7 באוקטובר 2024 ביצעה גולן את "October Rain", באירוע זיכרון של שגרירות ישראל באו"ם לציון שנה לטבח 7 באוקטובר. באותו היום, כחלק מפרויקט "שבעה שירים באוקטובר" של גלגלצ ומשרד הביטחון, הוציאה את הסינגל "מה היינו בחיינו" בהשתתפות עילי בוטנר. באותו החודש, פורסם כי הליגה נגד השמצה הכריזה על אירוע מיוחד בשם "מופע נגד שנאה" שיתקיים ב-18 בנובמבר בוושינגטון. את האירוע הנחה בן סטילר, והשתתפו בו גולן וסיה.
ב-2 במרץ 2025 הוציאה את השיר "Beautiful Horizon", שנכתב על ידה לצד סתיו בגר והזמר השוודי יונאס מיירין. במקור, נשלח השיר לוועדת התאגיד לייצוג ישראל באירוויזיון 2024, אך הפסיד לבסוף ל-"Hurricane".‏ "Beautiful Horizon" נכלל בפסקול הסדרה "בית דוד", שהופקה על ידי אולפני אמזון.
ביוגרפיה > חיים אישיים

גולן מתגוררת בתל אביב-יפו.
החל מינואר 2025, היא בזוגיות עם איש ביטחון, ששמו אסור בפרסום.
דיסקוגרפיה > סינגלים

2015: "Schastye"
2022: "Ghost Town"
2022: "Let Me Blow Ya Mind"
2023: "Taxi"
2023: "Dopamine"
2024: "Hurricane"
2024: "Older"
2024: "מה היינו בחיינו"
הערות שוליים

1 2  "Israel's Eurovision entry takes 5th place, and 12 points from the UK". The Jewish Chronicle. 11 במאי 2024. נבדק ב-12 במאי 2024. {{cite news}}:  (עזרה)
↑  "Russia: JESC 2015 national final set for September 25". wiwibloggs (באנגלית אמריקאית). 2015-09-16. נבדק ב-2022-05-25.
1 2  הילה יהודה, ‏"מרגישה שאני צריכה להוכיח את הישראליות שלי, אבל אין מה להוכיח. אני הכי ישראלית שיש", באתר ‏מאקו‏, 2 בפברואר 2024
↑  ערן סויסה, "חולמת לעשות לנו כבוד": האם עדן גולן תייצג אותנו באירוויזיון?, באתר ישראל היום, 31 בינואר 2024
↑  גמר "הכוכב הבא": נחשפו 4 השירים והחלה ההצבעה בדרך לאירוויזיון, באתר אייס, 5 בפברואר 2024
↑  עדן גולן תייצג את ישראל באירוויזיון 2024 - אירוויזיון 2024, באתר EuroMix, ‏6 בפברואר 2024
↑  דורית אסרף מזרחי, עכשיו זה רשמי: עדן גולן תבצע את "הוריקן" על הבמה בשוודיה, באתר כאן – תאגיד השידור הישראלי, 7 במרץ 2024
↑  ליהיא גלמן רם, "פחות משבוע אחרי האירוויזיון: עדן גולן קוטפת קמפיין ראשון, באתר ישראל היום, 15 במאי 2024
↑  עדן גולן זכתה בקמפיין נוצץ: זה הסכום המטורף שתקבל מהראל ויזל, באתר אייס, 27 במאי 2024
↑  ‘Bring them home’ chants replace usual festive mood at New York’s annual parade for Israel – The Forward, The Forward, ‏2 ביוני 2024
↑  דור מלול, מתי טוכפלד, עדן גולן, משפחות חטופים ועשרות אלפי תומכים: שידור ישיר מהצעדה למען ישראל בניו יורק, באתר www.israelhayom.co.il, ‏02.06.2024
↑  יפעת מנהרדט, עדן גולן מתכוננת לגיוס לצה"ל: "יש לי צמרמורת רק מלחשוב לשיר לחיילים", באתר ynet, 9 בספטמבר 2024
↑  דורית אסרף מזרחי, אחרי "הוריקן": עדן גולן הוציאה סינגל ראשון, באתר כאן – תאגיד השידור הישראלי, 25 בספטמבר 2024
↑  רן בוקר, עדן גולן ביצעה באו"ם את השיר שנפסל באירוויזיון באירוע לציון שנה למלחמה, באתר ynet, 7 באוקטובר 2024
↑  גיל משעלי, ‏"מופע נגד שנאה": עדן גולן וסיה יופיעו באירוע מיוחד נגד שנאה כלפי יהודים, באתר ‏מאקו‏, 28 באוקטובר 2024
↑  גיל משעלי, ‏עדן גולן משחררת את השיר שהפסיד ל"הוריקן", באתר ‏מאקו‏, 2 במרץ 2025
↑  הכירו את עדן גולן, באתר ‏מאקו‏, 4 בינואר 2024
↑  לילך מרקוביץ', ‏מפנה זמן למה שחשוב: עדן גולן בזוגיות חדשה, באתר ‏מאקו‏, 26 בינואר 2025
| --- | --- |
בקרת זהויות :  GND: 1323036164  MusicBrainz: 86a4c009-aee7-47bb-b1cf-a8db9d216916  VIAF: 3507171191087358030002   WorldCat (עם VIAF): 3507171191087358030002 
עדן גולן בליווי הרקדנים בחזרה הגנרלית לגמר האירוויזיון
במצעד ההצדעה לישראל, ניו יורק 2024
אלפא דוג

| --- | --- |

כרזת הסרט
 בימוי:  ניק קסאווטס
 הופק בידי:  סידני קימל פול ראלף
 תסריט:  ניק קסאווטס
 עריכה:  אלן היים 
 שחקנים ראשיים:  אמיל הירש ג'סטין טימברלייק דומיניק סוויין ברוס ויליס שון האטסי אוליביה ויילד שרון סטון בן פוסטר אלכס סולוויץ אמנדה סייפריד אנטון ילצ'ין
 מוזיקה:  ארון זיגמאן 
 צילום:  רוברט פרייז 
 מדינה:  ארצות הברית, גרמניה 
 חברת הפקה:  סידני קימל אנטרטיינמנט
 חברה מפיצה:  סרטי יוניברסל
 שיטת הפצה:  וידאו על פי דרישה 
 הקרנת בכורה:  ישראל 11 בינואר 2007 ארצות הברית 27 בינואר 2007
 משך הקרנה:  122 דקות
 שפת הסרט:  אנגלית 
 סוגה:  סרט פשע, סרט נעורים, סרט דרמה, סרט ביוגרפי 
 מקום התרחשות:  קליפורניה, לוס אנג'לס 
 תקציב:  30,000,000-40,000,000 דולר (הערכה)
 הכנסות:  32,145,115 דולר
 הכנסות באתר מוג'ו:   alphadog
 www.alphadogmovie.com
 דף הסרט ב־IMDb
 
אלפא דוג (במקור: Alpha Dog) הוא סרט בסגנון דרמת פשע אמריקאי משנת 2006 בבימויו של ניק קסאווטס ובכיכובם של אנסמבל השחקנים אמיל הירש, ג'סטין טימברלייק, דומיניק סוויין, ברוס ויליס, שון האטוסי, אוליביה ויילד, שרון סטון, בן פוסטר, אלכס סולוויץ, אמנדה סייפריד ואנטון ילצ'ין.
הסרט מבוסס על סיפורו האמיתי של סוחר הסמים ג'סי ג'יימס הוליווד, ופרשת חטיפתו ורציחתו של הנער ניקולס מרקוביץ בידי אנשיו של הוליווד. למרות צוות שחקנים רחב ומפורסם, הסרט לא הצליח היטב בקופות ונחשב לכישלון מסחרי. הוצאתו לאקרנים נדחתה כמה פעמים עקב בעיות משפטיות, וכן בשל חילוקי דעות לגבי מועד ההפצה האידיאלי בקרב המפיצים. יחד עם זאת, הסרט זכה לביקורות חיוביות, בעיקר על איכות המשחק של חלקים נרחבים מצוות השחקנים, ומחמאות רבות לכוכב העולה, אנטון ילצ'ין, על משחקו הסוחף בתור הנער החטוף זאק מזורסקי.
תקציר

ג'וני טרולאב (אמיל הירש) הוא סוחר מריחואנה בדרום קליפורניה. אביו, סוני טרולאב (ברוס ויליס), מספק לו מריחואנה, וג'וני מוכר אותה באמצעות חבריו. בין הלקוחות של ג'וני נמנה גם ג'ייק מזורסקי (בן פוסטר). ג'ייק חייב לג'וני 1,200 דולר. מזורסקי מנסה להשיג את הכסף מאביו בוטש (דייוויד ט'ורנטון) ומאמו החורגת אוליביה (שרון סטון). השניים דוחים את ג'ייק ומסרבים לסייע לו. במהלך ביקורו של ג'ייק ניכר שמאמצם העיקרי של אביו ואימו החורגת מופנה כלפי ההתבגרות הסוררת של בנם הצעיר זאק מזורסקי (אנטון ילצ'ין). זאק הוא אחיו למחצה של ג'ייק, אותו הוא מעריץ.
בעקבות סדרת עימותים בין ג'וני ואנשיו לבין ג'ייק, מחליטים ג'וני וחבריו לתפוס את ג'ייק ולאיים עליו פיזית. ג'וני וחבורתו נוהגים במכונית ואן בשכונה של ג'ייק. בעודם מחפשים את ג'ייק בשכונה, הם רואים את אחיו הצעיר זאק הולך ברחוב. בהחלטה רגעית של ג'וני, החבורה חוטפת את זאק, כדי להשתמש בו כקלף מיקוח עד שג'ייק ישלם את חובו לג'וני.
מנקודה זו ואילך, הסרט מתאר את הידרדרות מצב החטיפה. כיצד יותר אנשים הופכים מעורבים בחטיפה ובחיפושים אחר זאק, ובמקביל את מערכת היחסים הנרקמת בין זאק הצעיר לאנשיו של ג'וני.
במהלך הסרט כל אימת שמוצגות דמויות לראשונה, מופיעה כתובית אשר מתייגת את מספרם הסידורי לפי סדר רשימת העדים שהעידו במשפט.
שחקנים ודמויות

| שם השחקן/ית | שם הדמות | תפקיד בסרט | תפקיד במקרה האמיתי |
| --- | --- | --- | --- |
| אמיל הירש | ג'וני טרולאב | סוחר סמים, בנו של סוני טרולאב. ג'וני הוא מנהיג של חבורת צעירים, האלפא דוג. | ג'סי ג'יימס הוליווד, הורשע ב 8 ביולי 2009 ונדון למאסר עולם ללא אפשרות לשחרור. בן 20 בזמן המקרה |
| ג'סטין טימברלייק | פרנקי "נאטס" באלנבאשר | יד ימינו של ג'וני, וחברו הטוב. הופך לחבר טוב של זאק בזמן שהוא משגיח עליו לבקשתו של ג'וני. | ג'ס רוג', נשפט למאסר עולם עם אפשרות לבקשת חנינה לאחר 7 שנים. (בקשתו לשחרור מוקדם נדחתה ב-2006 והוא שוחרר לבסוף ב 24 באוקטובר 2013). בן 20 בזמן המקרה. |
| שון האטסי | אלביס שמידט | חבר בחבורה של ג'וני. | ראיין הויט, חבר הכנופיה שירה בניקולס מרקוביץ. מרצה מאסר באגף הנידונים למוות בסן קוונטין. בן 21 בזמן המקרה. |
| בן פוסטר | ג'ייק מזורסקי | אחיו למחצה הגדול של זאק. | בנג'מין מרקוביץ, ריצה 3 שנים על חלקו בשוד. בן 22 בזמן המקרה. |
| אנטון ילצ'ין | זאק מזורסקי | קורבן | ניקולס מרקוביץ, נרצח בגיל 15 על ידי ראיין הויט, חבר בכנופייתו של ג'סי הוליווד. |
| שרון סטון | אוליביה מזורסקי | אמו של זאק, ואמו החורגת של ג'ייק. | סוזן מרקוביץ. כתבה ספר "בני החטוף: סיפורו של ניק מרקוביץ". |
| ברוס ויליס | סוני טרולאב | אביו של ג'וני, וספק המריחואנה שלו. נרמז שיש לו קשרים עם המאפיה. | ג'ון ג'ק הוליווד. נעצר לתקופה קצרה, במקביל למעצרו של בנו ב-2005. הואשם בפשיעה קשורה למריחואנה, שוחרר לאחר 18 חודשים. |
| אוליביה ויילד | אנג'לה הולדן | חברתו של ג'וני | מישל לאשר, חברתו של הוליווד. נעצרה באשמת סיוע לעבריין נמלט. הייתה בת 19 בזמן האירוע. |
ביקורות

הסרט קיבל ביקורות מעורבות לרוב חיוביות באופן כללי, ולציון 54% באתר ריכוז הביקורות Rotten Tomatoes, מתוך 142 ביקורות.
דיוק היסטורי והתפתחויות נוספות הקשורות בסרט

בסרט אחיו הגדול של זאק ג'ייק, מנסה לאיים על טרולאב כדי שישחרר את אחיו. אולם במציאות, ככל הנראה בנג'מין מרקוביץ לא היה מודע לחטיפתו של אחיו עד להתפוצצות הפרשה עם היוודע דבר הרצחו של ניקולס.
עורכי הדין של ג'סי ג'יימס הוליווד ניסו למנוע את יציאתו של הסרט, בטענה שהסרט עלול ליצור דעות קדומות של חבר המושבעים כלפי המקרה ומרשם.
עורכי דינו של הוליווד תבעו במשך זמן רב את פסילתו של התובע המחוזי של סנטה ברברה קליפורניה, רונלד זונן, מלכהן במשפט. זאת בשל העברתו של זונן לניק קסאווטס, במאי הסרט "אלפא דוג", חומרים סודיים מחקירת המשטרה שלא כדין.
סוזן מרקוביץ ניסתה להתאבד 13 פעמים לאחר הרצח של בנה ניקולס.
הוריו של ניקולס סוזן וג'פרי מרקוביץ, נכחו בעת הקרנת הבכורה של הסרט בארצות הברית (למרות שבעבר צוטט ג'פרי כמי שלא היה רוצה לראות סרט כזה). בתום ההקרנה סוזן מרקוביץ חיבקה את השחקנית שרון סטון ששיחקה את תפקידה של סוזן בסרט. כמו כן דווח שסוזן התרגשה במיוחד ממשחקו הרגיש של השחקן אנטון ילצ'ין, שגילם את בנהּ ניקולאס.
הערות שוליים

↑  נתוני תקציב והכנסות, אלפא דוג, מתוך אתר The Numbers אוחזר בתאריך 14/04/13
↑  הכנסות הסרט אלפא דוג, מתוך אתר Box Office Mojo, אוחזר בתאריך 14/04/2013
↑  "Alpha Dog‎", באתר ביקורות הסרטים Rotten Tomatoes (באנגלית)
1 2  השופט החליט שהסרט יכול להיות מופץ, כתבה מהלוס אנג'לס טיימס מתאריך ה-15/12/2006
↑  מכתב פתוח מאת סוזן מרקוביץ, מאתר עיתון האינדיפנדנט סנטה ברברה, מתאריך ה-6/02/2010
↑  מצלמים כוכבים כתבה מעיתון הגארדיאן, 1/04/2007
| --- | --- |
בקרת זהויות :  MusicBrainz release group: 3f265b73-2066-3767-9f9c-6154352e70d0
היכל התהילה של הפוקר

בני ביניון, המקים של היכל התהילה
היכל התהילה של הפוקר הוא ארגון אשר נוסד בלאס וגאס ב-1979 על ידי בני ביניון, הבעלים של בית הקזינו ומלון ה-Horseshoe, במטרה לחזק את השם והמורשת של שחקני הפוקר הטובים בעולם, ובמטרה לשמש כאטרקציה נוספת בבית הקזינו שלו.
מתחילתו עד שנת 2004, תהליך הבחירה והניהול שלו בוצע על ידי בני ביניון ובנו ג'ק. ב-2004 רכשה Caesars Entertainment את הזכויות עבור אליפות העולם בפוקר והיכל התהילה.
באוקטובר 2024 רכשה NSUS, מפעילת אתר הפוקר GGPoker, את סבב אליפות העולם ואת האחריות על היכל התהילה.
הליך הבחירה

ב-2009 ההליך והתנאים להצטרפות להיכל התהילה פורסמו לקהל הרחב:
שיחק נגד שחקני פוקר מצליחים אחרים
שיחק במשחקי כסף גבוהים
שיחק באופן קבוע וזכה לכבוד של שחקנים אחרים
עמד במבחן הזמן
עבור לא שחקנים - תרם לצמיחה הכלכלית ולהצלחת משחק בפוקר
בעקבות הדרישה להכנסת טום דוואן להיכל התהילה כשהיה בן 23 בלבד, הוסף "חוק צ'יפ ריס" אשר קובע שעל מועמד להיכל התהילה להיות בן 40 לפחות, הגיל בו נכנס ריס להיכל.
הערות שוליים

↑  Poker Hall of Fame, באתר אליפות העולם בפוקר (באנגלית)
↑  NSUS Group Acquires World Series of Poker® Brand From Caesars Entertainment for US$500 million, באתר GGPoker, ‏29 באוקטובר 2024 (באנגלית)
↑  2011 Poker Hall of Fame Nominations Now Open as WSOP Rolls On, באתר PoketFives (באנגלית)
אנטוניו סאקה

אליאס אנטוניו סאקה גונזלס (בספרדית: Elías Antonio Saca González; נולד ב-9 במרץ 1965) הוא פוליטיקאי מאל סלוודור, נשיא אל סלוודור בשנים 2004–2009.
נבחר לנשיא אל-סלבדור ב-21 במרץ 2004 וב-1 ביוני אותה שנה נכנס לתפקידו והחליף את פרנסיסקו פלורס, שניהם חברים במפלגה השמרנית הברית הלאומית של הרפובליקנים, הידועה יותר כ"ארנה" (ARENA על–פי ראשי התיבות של שמה בספרדית).
סאקה נולד בעיר אוסולוטאן למהגרים פלסטינים שהיגרו לאל סלבדור בתחילת המאה ה-20.
בנוסף לעיסוקיו הפוליטיים הוא היה גם איש עסקים ושדר ספורט ברדיו.
פרשנים אחדים ביקרו במהלך הבחירות את ניסיונו הפוליטי המועט, אך סאקה הביס את המועמד השני, שאפיק הנדל ממפלגת ה-FMLN כשקיבל 58% מקולות הבוחרים בעוד הנדל קיבל רק 36%. שיעור המצביעים עמד על 70%.
סאקה היה המועמד המועדף על ממשל ג'ורג' ווקר בוש האמריקני בזכות תמיכתו בכלכלת שוק חופשי ובשל מדיניותו הפרו-אמריקנית.
סאקה נכשל בניסיונו לזכות בכהונה שנייה, לאחר שבבחירות שנערכו ב-15 במרץ 2009 הפסיד למועמד השמאל מאוריסיו פונס בפער של כ-2.6%.
ב-2018 הורשע במעילה והלבנת הון ונידון ל-10 שנות מאסר, להן התווספו שנתיים בגין הרשעה מאוחרת יותר בשוחד.
הלל תורן

| --- | --- |

תורן בשנת 1971
 לידה:  3 באוקטובר 1925 ט"ו תשרי ה'תרפ"ו ברלין, רפובליקת ויימאר 
 פטירה:  27 בפברואר 1993 (בגיל 67) ו' אדר ה'תשנ"ג חיפה, ישראל 
 מדינה:  גרמניה
 מקום קבורה:  חיפה ישראל
 מקום מגורים:  נווה שאנן חיפה
 פעילות בולטת:  איש ים, רב חובל, נתב, בעל עסקים בחיפה וביוון, בונה חופשי.
 ידוע בשל:  מוותיקי הספנות הישראלית
 השכלה:  בית הספר לקציני ים עכו 
 תקופת הפעילות:  1943–1985 (כ־42 שנים)
 עיסוק:  ספנות
 מעסיק:  נמל חיפה 
 תפקיד:  רב חובל ונתב
 תואר:  רב חובל
 בת זוג:  שרינה תורן
 
הלל תורן (אוקטובר 1925, ט"ו בתשרי ה'תרפ"ו – פברואר 1993, ו' באדר ה'תשנ"ג) היה ימאי בדרגת רב חובל, נתב בנמל חיפה ואיש עסקים, מוותיקי צי הסוחר הישראלי.